stanford-oval/wikipedia huggingface dataset:
Särkkäjärvi
Maantiede

Särkkäjärven pituus kaakosta luoteeseen on 1,9 kilometriä. Luoteisrannan niemimaa erottaa järven pohjoisosan omaksi vesialueekseen. Järven eteläosassa on noin 10 aarin laajuinen 20 metriä syvä alue. Järven keskiosassa on noin 16 metriä syvä kohta ja pohjoisosassa on 15 metriä syvä vyöhyke. Kaikkiaan Särkkäjärvestä noin kahdeksan prosenttia on vähintään 15 metriä syvää. Kymmenen metrin syvyyskäyrä kulkee lähimpänä rantaviivaa järven itärannalla. Särkkäjärven rannoilla ei ole mainittavaa rakennuskantaa. Luoteisrannan niemimaan korkein kohta on noin 160 metriä merenpinnan yläpuolella.
Särkkäjärvi kuuluu Nuorajärven ja Niettaanselän väliseen kaakkois–luoteissuuntaiseen pienten järvien vyöhykkeeseen, joiden korkeustaso on enintään muutaman metrin Nuorajärveä (144,7 metriä mpy) ja Niettaanselkää (144,7 m mpy) ylempi. Noin 100 metriä Särkkäjärveltä pohjoiseen sijaitsee Ahvenlampi, idässä on Keltasilmä ja etelässä Syväjärvi.
Särkkäjärven vesitilavuus on 5 698 000 kuutiometriä.
Särkkäjärvi (04.922.1.056) kuuluu Nuorajärven alueeseen (04.922), joka on kolmannen jakovaiheen vesistö Vuoksen päävesistössä (04). Toinen jakovaihe on Mekrijärven-Nuorajärven alue (04.92) ja ensimmäinen Koitajoen valuma-alue (04.9). Nuorajärven alueella on 84 vähintään hehtaarin laajuista vakavettä, joista Särkkäjärvi on yhdenneksitoista laajin. Lähes jokainen Nuorajärven alueen vakavesi on syvyysluodattu.
Ilomantsin Särkkäjärvi on laajin Suomen kuudesta Särkkäjärvestä.
Tarja Tenkula

Tarja Helena Tenkula, ent. Tenkula-Kylä-Liuhala (s. 28. helmikuuta 1961) on suomalainen sosiaalidemokraattinen poliitikko, joka toimii muun muassa SDP:n Vaasan piirin varapuheenjohtajana.
Seinäjoelta kotoisin oleva Tenkula vaikutti Helsingin kunnallispolitiikassa yli 20 vuoden ajan, ennen paluutaan kotiseudulleen vuonna 2014. SDP:n varapuheenjohtajaksi Tenkula valittiin 1991 Helsingin puoluekokouksessa ja hän hoiti tehtävää vuoteen 1993 saakka. Ammatiltaan Tenkula on sairaanhoitaja.
Vuoden 1994 presidentinvaalin edellä keväällä 1993 Tenkula kannatti jäsenäänestyksen järjestämistä puolueen presidenttiehdokkaasta. Lasse Lehtisen ehdotettua valtiosihteeri Martti Ahtisaarta Kalevi Sorsan vastaehdokkaaksi äänestykseen SDP:n presidenttiehdokkaasta Tenkula otti ensimmäisenä yhteyttä Ahtisaareen.
1.3.2021 Tenkula siirtyi asiantuntijatehtäviin Kuntaliittoon ja samalla jätti kaikki kunnalliset luottamustehtävät.
Särkynyt enkeli (televisiosarja)

| Särkynyt enkeli> Broken |
| --- | --- |
Tyyli:  draama
Luoja(t):  Jimmy McGovern
Pääosissa:  Sean Bean Adrian Dunbar Anna Friel Muna Otaru Mark Stanley Aisling Loftus Paula Malcolmson Ned Dennehy Danny Sapani
Alkuperämaa:  Iso-Britannia
Verkko:   BBC One  Yle TV1
Julkaistu:  2017
Tuotantokausia:  1
Jaksoja:  6
Tuotanto
Tuottaja(t):  Donna Malloy
Vastaava(t) tuottaja(t):  Colin McKeown Jimmy McGovern Sean Bean
Ohjaaja(t):  Ashley Pearce Noreen Kershaw
Käsikirjoittaja(t):  Jimmy McGovern
Tuotantoyhtiö(t):  LA Productions BBC
Aiheesta muualla
IMDb 
Särkynyt enkeli (engl. Broken) on brittiläinen draamasarja, jonka on käsikirjoittanut Jimmy McGovern. Sarjan pääosaa, katolista pappia isä Michael Kerrigania näyttelee Sean Bean. Isä Michael Kerrigan työskentelee sekä kiehtovassa että vaativassa ihmissuhdetyössä seurakuntapappina "sitomassa särkyneiden sielujen sydämiä" yrittäen auttaa ja tukea erityisesti haavoittuvissa elämäntilanteissa olevia seurakuntalaisia pohjoisenglantilaisen pikkukaupungin sosiaalisten ongelmien sävyttämässä seurakunnassa, vaikka hän kärsii omaan elämäntarinaansa liittyvistä psyykkisistä traumoista, jotka aiheuttavat hänelle kohtauksenomaisia takaumia.
Särkynyt enkeli sijoittuu nykyaikaan, sen kerronnassa on realistinen ja koskettava yhteiskunnallinen ote. Suomessa sarjaa on esittänyt YLE TV1.
Aiheesta muualla

Särkynyt enkeli -televisiosarja Ylen sivuilla
Tallinna Kalev Rugby Club

| Tallinna Kalev Rugby Club |
| --- | --- |

Perustettu:  2006 Tallinn Sharks RFC
Kotiareena:  Kalevi Keskstaadion
Paikkakunta:  Tallinna, Viro
Värit:           
Sarja:  Rugbyn SM-sarja
Toimitusjohtaja:   Viro Kristjan Kotkas
Päävalmentaja:   Australia Christopher Wallace
Mestaruudet:  (1) Rugbyn 1-divisioona (2017)
Kotisivu:  http://www.kalevrfc.ee
Tallinna Kalev Rugby Club on virolainen rugbyjoukkue, joka pelaa kaudella 2018 Rugbyn SM-sarjassa. Kalev voitti Rugbyn 1-divisioonan kaudella 2017. Seura on Viron vanhin rugbyseura ja se on perustettu vuonna 2006 nimellä RFC Tallinn Sharks, josta se siirtyi vuonna 2013 
Viron suurimman urheiluorganisaation Kalevin nimen alle.
Spider-Man: Web of Shadows

| Spider-Man: Web of Shadows |
| --- | --- |

Kehittäjä:  Amaze Entertainment (PSP, PS2) Griptonite Games (DS) Treyarch / Shaba Games (Wii, PS3, X360, Windows)
Julkaisija:  Activision
Säveltäjä:  Jamie Christopherson
Julkaistu:  NA 21. lokakuuta 2008AUS 29. lokakuuta 2008
Lajityyppi:  toimintapeli
Pelimuoto:  yksinpeli
Ikäluokitus:  ESRB: Teini-ikäisille  PEGI 12 
Alusta:  Nintendo DS, PlayStation 2, PlayStation 3, PlayStation Portable, Wii, Windows, Xbox 360
Jakelumuoto:  Optinen levy ja digitaalinen lataus
Lisää peliartikkeleitaVideopelien teemasivulla
Infobox OK : 
Spider-Man: Web of Shadows on Treyarchin kehittämä ja Activisionin julkaisema toimintapeli, joka on julkaistu vuonna 2008.
Pelissä seikkailee Hämähäkkimies ja muita Marvel Comics-universumista tuttuja hahmoja. Pelistä on kaksi versiota. "Amazing allies edition", joka on kuvattu sivulta ja yksityiskohtaisempi versio, joka on kuvattu kolmannesta persoonasta Hämähäkkimiehen takaa. Pelin keskeisessä roolissa on symbiootti, joka sarjakuvissa antoi Hämähäkkimiehelle mustan puvun ja loi Venomin. Pelin hahmoja ovat muun muassa Luke Cage, Musta Kissa ja Wolverine.
Pelaaminen

Venom on palannut ja on juuri aikomuksissaan "syödä" Hämähäkkimiehen, kun palasia hänen symbiootistaan alkaa siirtyä Hämähäkkimieheen. Tämä pääsee irti ja suuttuu Venomille, ja heittää auton tätä päin. Näin alkaa ensimmäinen pomotaistelu. Taistelun lopussa Venom aikoo tappaa Mary Janen, mutta Hämähäkkimies estää sen. Myöhemmin koko kaupunki peittyy symbiootin palasilla ja symbiootin vallassa olevia ihmisiä alkaa kulkea kaduilla. Myös jotkut Hämähäkkimiehen vanhoista vihollisista saavat symbiootin päälleen. Pelin aikana jokaisen pomon ja juonellisesti tärkeän välianimaation jälkeen pelaaja voi valita tekeekö Hämähäkkimies niin kuin symbiootti ajattelee vai ei. Tämän johdosta pelissä on vaihtoehtoisia loppuja, jotka määrittyvät pelaajan valintojen mukaan. Vaikka symbiootin teot ovat brutaaleja, jotkut niistäkin edesauttavat parhaimpaan mahdolliseen loppuun pääsemistä. Hyvän puolen loppu on se, että Hämähäkkimies käynnistää Tinurin rakentaman laitteen, joka tuhoaa symbiootit tappamatta samalla isäntiänsä. Pahan puolen loppu on se, että kun Hämähäkkimies on päihittänyt Venomzillan, hän alkaa itse hallitsemaan symbiootteja.
Vastaanotto

Pelillä on Metacritic-kerääjäsivustolla 52/100 pistettä.
Peli on saanut IGN:n arvostelussa arvosanaksi 5.2/10. Pelissä kritisoitiin muun muassa valittavaa sankaria, sumuista tarinaa, toistavaa pelaamista ja keskittymistä taistelukomboihin kiinnostavan taistelumekaniikan sijaan.
Äänirooleissa

| 0 | 1 | 2 |
| --- | --- | --- |
|  Michael Vaughn  | … |  Hämähäkkimies   |
|  Tricia Helfer  | … |  Musta Kissa   |
|  Robert Wisdom  | … |  Luke Cage   |
|  Steve Blum  | … |  Wolverine   |
|  Keith Szarabajka  | … |  Venom   |
|  Gregg Berger  | … |  Kingpin   |
|  Salli Saffioti  | … |  Musta Leski   |
|  Liam O'Brien  | … |  Elektro, Tärisyttäjä   |
|  Dana Seltzer  | … |  Mary Jane Watson   |
|  Robin Atkin Downes  | … |  Kuuritari   |
|  Isaac C. Singleton Jr.  | … |  Park Avenuen johtaja   |
|  James Mathis  | … |  Rolling Sevens johtaja   |
|  Tangie Ambrose  | … |  Storm   |
|  Fred Tatasciore  | … |  Sarvikuono   |
|  William Utay  | … |  Tinuri   |
|  Kristoffer Tabori  | … |  Korppikotka   |
|  Greg Baldwin  | … |  Sakaali, Mysterio   |
|  Mary Elizabeth McGlynn  | … |  Jessica Drew   |
|  Yuri Lowenthal  | … |  Painajainen   |
|  Daran Norris  | … |  J. Jonah Jameson   |
|  Dwight Schultz  | … |  Kraven Saalistaja   |
1 2 3 4 5 6 7 8  Hahmo esiintyy vain Amazing Allies Editionissa.
Eroakirkosta.fi

| Eroakirkosta> fi |
| --- | --- |

Verkkosivusto:  eroakirkosta.fi
Kaupallinen:  ei
Tyyppi:  palvelu kirkosta eroamiseen
Omistaja:  Vakaumusten tasa-arvo VATA ry
Kehittäjä:  Jori Mäntysalo, Petri Karisma, Otto Chrons, Harri Filppa, Heikki Orsila, Kaj Torrkulla
Avattu:  marraskuussa 2003
Nykyinen tila:  aktiivinen
Eroakirkosta.fi on verkkosivusto, joka tarjoaa sähköistä palvelua Suomen evankelisluterilaisesta ja ortodoksisesta kirkosta eroamiseen. Palvelu välittää eroamispyynnöt Digi- ja väestötietovirastolle, joissa virallinen eroaminen tapahtuu. Vuodesta 2006 lähtien vastaavanlaisen lomakkeen on voinut täyttää myös valtionhallinnon virallisessa Suomi.fi-portaalissa.
Tampereen vapaa-ajattelijat avasivat palvelun vuonna 2003. Taustalla oli samana vuonna uudistunut uskonnonvapauslaki, joka sallii uskontokunnista eroamisen ilman henkilökohtaista virastokäyntiä. Vuonna 2010 palvelu siirtyi Vakaumusten tasa-arvo VATA ry:n omistukseen.
Sivuston yleisyydestä

| vuosi | kaikki eronneet | sivuston kautta | sivuston osuus % |
| --- | --- | --- | --- |
| 2003 | 26 857 | 983 | ~3,7 % |
| 2004 | 27 009 | 10 459 | 38,7 % |
| 2005 | 33 043 | 22 770 | 68,9 % |
| 2006 | 34 952 | 27 672 | 79,2 % |
| 2007 | 37 879 | 32 418 | 85,6 % |
| 2008 | 52 203 | 47 333 | 90,7 % |
| 2009 | 43 650 | 39 200 | 89,8 % |
| 2010 | 83 097 | 79 200 | 95,3 % |
| 2011 | 46 177 | 45 000 | 97,5 % |
| 2012 | 41 079 | 40 200 | 97,9 % |
| 2013 | 58 965 | 54 300 | 92,1 % |
| Yhteensä | 484 911 | 399 535 | 82,4 % |
Vuonna 2004 sivuston kautta tehtiin noin 40 % kaikista eroista, vuonna 2005 noin 69 % ja vuonna 2006 noin 79 %. Eromäärät ovat nousseet vuosittain. Vuonna 2004 sivuston kautta erosi noin 10 500 ja vuonna 2008 noin 47 300 henkilöä. Kokonaiserojen määrä vuonna 2008 oli 52 203, joten palvelun osuudeksi tulee 90,7 %.
Sivusto saavutti sadantuhannen eroajan rajan vuoden 2008 helmikuussa, kaksisataatuhatta eroa tuli täyteen vuoden 2010 elokuussa, kolmesataatuhatta eroa saavutettiin vuoden 2011 joulukuussa ja neljäsataatuhatta vuoden 2013 joulukuussa.
Lokakuussa 2017 palvelua oli käyttänyt 600 000 suomalaista, eli 11 % maan väestöstä.
TKL-jupakka

Syksyllä 2004 vapaa-ajattelijat päättivät mainostaa sivustoa Tampereen kaupungin liikennelaitoksen (TKL, nyk. Tampereen Kaupunkiliikenne Liikelaitos) busseissa. TKL:n toimitusjohtaja kielsi mainoksen, ja vapaa-ajattelijat veivät asian eteenpäin ensin TKL:n johtokunnalle ja sitten kaupunginhallitukselle. Näiden kielteisten päätösten jälkeen asia meni hallinto-oikeuteen, joka äänin 2–1 piti mainoskiellon voimassa. Korkein hallinto-oikeus antoi asiassa päätöksen joulukuussa 2006 ja pysytti hallinto-oikeuden päätöksen lopputuloksen. Korkein hallinto-oikeus totesi enemmittä perusteluitta, että yhdenvertaisuusperiaatetta ei ole rikottu.
VRK-jupakka

Syksyllä 2006 vapaa-ajattelijat suunnittelivat mainoskirjeitä juuri 18 vuotta täyttäville. Väestörekisterikeskus (VRK) kielsi osoitteiden myynnin tarkoitukseen. Aiemmin VRK oli kieltänyt osoitteiden myynnin rippileirien markkinointia varten, mutta toisaalta luovuttanut osoitteita aatteelliseen mainontaan ainakin puolueille. Vapaa-ajattelijat valittivat VRK:n päätöksestä hallinto-oikeuteen marraskuussa 2006, joka ratkaisi asian maaliskuussa 2008.
Korkein hallinto-oikeus kumosi edelleen perusteluja, ja totesi VRK:lla olevan mahdollisuuden päättää luovuttaako osoitetietoja vai ei. VRK:n päätös siis pysyi voimassa, mutta hallinto-oikeudesta poiketen KHO ei todennut, että osoitteiden luovutus on kiellettyä. KHO teki päätöksen äänin 3–2, vähemmistöön jääneiden mielestä VRK olisi tullut velvoittaa myymään osoitetiedot.
Eroaminen sähköpostilla

Uusi uskonnonvapauslaki vaatii ilmoituksen uskontokunnasta eroamisesta olevan ”kirjallinen” mutta ei ”allekirjoitettu”. Uskontokunnista saa erota sähköpostilla, koska sähköposti täyttää kirjallisen muodon vaatimuksen.
Maistraatit kieltäytyivät aluksi hyväksymästä sähköpostieroja. Vapaa-ajattelijat kirjelmöivät asiasta sisäasiainministeriölle, joka suositteli maistraatteja hyväksymään sähköiset eroilmoitukset. Lähes kaikki maistraatit noudattivat ohjetta. Myöhemmin vapaa-ajattelijat kantelivat eduskunnan oikeusasiamiehelle kolmesta poikkeavasta maistraatista, jotka eivät noudattaneet suositusta; oikeusasiamies ratkaisi kantelun suosittelemalla yhtenäistä kantaa: ”Helsingin maistraatin tulkintaa – – voidaan pitää sääntelyn tarkoituksen valossa ahtaana. – – Helsingin maistraatti ei ole ylittänyt asiassa harkintavaltaansa. Pidän kuitenkin epätyydyttävänä sitä, että eri maistraateilla on erilainen käytäntö sähköposti-ilmoitusten hyväksymisessä.” Helsingin maistraatti muutti käytäntöään oikeusasiamiehen ratkaisun jälkeen, ja myöhemmin myös loput maistraatit. Sähköisiin eroilmoituksiin siirtymisen jälkeen eroakirkosta.fi-sivuston kautta eroaminen Helsingissä kaksinkertaistui.
Maistraateille jäi vielä eroa siinä, hyväksyvätkö ne eroilmoituksen suoraan lomakkeelta vai pitääkö eroajan käyttää omaa sähköpostiohjelmaa. Viimeksimainittu tapa on Tampereen vapaa-ajattelijoiden mukaan aiheuttanut monelle eroajalle vaikeuksia. Nykyään kaikki maistraatit hyväksyvät sähköiset eroilmoitukset suoraan eroakirkosta.fi-palvelusta. 1.1.2020 alkaen maistraattien tehtäviä koko Manner-Suomessa hoitaa Digi- ja väestötietovirasto. Muutos ei muuttanut palvelun toimintaa käyttäjän näkökulmasta.
Vastareaktioita

Kesäkuussa 2009 luterilainen kirkko avasi valtakunnallisen Liity kirkkoon -sivun. Vuoden 2009 aikana liity kirkkoon -sivua käytti vajaat 3 000 ihmistä. Vantaan seurakuntayhtymän mukaan vuonna 2005 tammi–lokakuussa heille oli tullut 50 jäsentä tällaisen liittymiskaavakkeen kautta ja vuoden 2006 aikana 70 jäsentä. Espoon seurakuntayhtymä saa vuosittain noin 500 jäsentä Internet-sivujensa kautta.
Elokuussa vuonna 2013 muun muassa Madventures-sarjasta tunnetut tv-juontajat Riku Rantala ja Tuomas Milonoff perustivat monipuolisen uskontovalikoiman tarjoavan liityhetikirkkoon.com -sivuston, jossa saattoi vaivattomasti liittyä lähes 40 eri uskontokuntaan, mukaan lukien rastafarilaisuus, Jehovan todistajat, taolaisuus, islam, druidismi, buddhalaisuus ja amissit. Kirkko ja kaupunki -lehden mukaan sivusto keräsi heti perustamisensa jälkeen vain kahdessa päivässä yhteensä yli 23 000 eri uskonto- ja kirkkokuntiin liittynyttä, joiden keskuudessa suosituimpia uskontokuntia olivat anglikaaninen kirkko, rastafariliike ja Jehovan todistajat. Myöhemmässä vaiheessa liittymistä evankelis-luterilaiseen kirkkoon tarjottiin tälläkin sivustolla ensisijaisena. Sivuston tavoitteeksi sen perustajat kertoivat muun muassa evankelis-luterilainen kirkon valtaamisen avarakatseisille ihmisille.
Tietoturva

Eroakirkosta.fi ei tallenna eroajien nimiä eikä henkilötunnuksia. Sen sijaan muuta dataa voidaan myöhemmin käyttää tilastotieteellisiin tiedotteisiin, joissa kerrotaan esimerkiksi eroamisen lisääntymisestä tietyssä kunnassa.
Sekä yhteys käyttäjältä palveluun että palvelusta maistraattiin ovat salattuja. Palvelun tietoturvaa pidettiin ennen vuotta 2008 puutteellisena, koska tiedot syötettiin palveluun suojaamattomalla sivulla. Palvelussa otettiin käyttöön HTTPS-salaus 7. joulukuuta 2008.
Aiheesta muualla

Eroakirkosta.fi.
Graafiset tilastot: kuvaajat, aikasarja ja 3rdw.net
Tilasto sivuston kautta eronneista päivän tarkkuudella.
Kumulatiivinen päiväkohtainen erotilasto tunnin tarkkuudella: tämä vuosi, vuosi 2007, vuosi 2008, vuosi 2009, vuosi 2010, vuosi 2011.
Vuoden 2007 tilastoja:   .
Slashdot-uutinen Internet Deconstructing State Church in Finland (29.6.2006) ja Internet Dismantling the State Church in Finland (16.10.2010) käsittelevät internetin vaikutusta suomalaiseen kirkostaeroamisilmiöön. (englanniksi)
Helsingin Sanomat[vanhentunut linkki] käsitteli 1.2.2008 eroakirkosta.fi:n taustalla olevaa ryhmää.
Wikiuutisissa on aiheeseen liittyvä uutinen: Liitykirkkoon-sivusto avataan Eroakirkosta.fi:n vastustajaksi
Särkyneiden haaveiden kaupunki

| Särkyneiden haaveiden kaupunki> The Bad and the Beautiful |
| --- | --- |

Ohjaaja:  Vincente Minnelli
Käsikirjoittaja:  Charles Schnee
Perustuu:  George Bradshawin tarinaan
Tuottaja:  John Houseman
Säveltäjä:  David Raksin
Kuvaaja:  Robert Surtees
Leikkaaja:  Conrad A. Nervig
Tuotantosuunnittelija:  Cedric Gibbons
Pääosat:   Kirk Douglas  Lana Turner  Walter Pidgeon  Dick Powell 
Valmistustiedot
Valmistusmaa:  Yhdysvallat
Tuotantoyhtiö:  Metro-Goldwyn-Mayer
Levittäjä:  Metro-Goldwyn-Mayer Netflix
Ensi-ilta:  1952
Kesto:  118 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Särkyneiden haaveiden kaupunki (The Bad and the Beautiful) on Vincente Minnellin ohjaama elokuva vuodelta 1952. Tarina sijoittuu Hollywoodiin ja kertoo elokuvatuottajasta, jota kaikki vihaavat. Elokuvassa palataan takaumien kautta vihan syihin. Elokuva sai useita Oscar-palkintoja: parhaan naissivuosan Oscar-palkinto Gloria Grahamelle sekä parhaan käsikirjoituksen, parhaan mustavalkokuvauksen, puvustuksen ja parhaan lavastuksen Oscar-palkinto.
Antti Alanen sanoo talven 1986 Suomen Elokuva-arkiston käsiohjelmassa elokuvan päähenkilön olevan satiirinen kuva David O. Selznickistä - monta suurta elokuvaa tehneestä mutta lopulta tylystä ja epähuomaavaisesta tuottajasta. Virolaisen Ivan Triesaultin esittämän taiteestaan tinkimättömän ohjaajan esikuvana voidaan taas nähdä Erich von Stroheim.
Särkyneiden haaveiden kaupunki valittiin vuonna 2002 Yhdysvaltojen kongressin kirjaston National Film Registryyn, johon kootaan esteettisesti, historiallisesti tai kulttuurisesti merkittäviä amerikkalaiselokuvia. The New York Timesin kriitikot valitsivat Särkyneiden haaveiden kaupungin vuonna 2004 yhdeksi kaikkien aikojen tuhannesta parhaasta elokuvasta maailmassa.
Aiheesta muualla

Särkyneiden haaveiden kaupunki Internet Movie Databasessa (englanniksi)
Kuvia tai muita tiedostoja aiheesta Särkyneiden haaveiden kaupunki Wikimedia Commonsissa
Tallinna Lennujaam

| AS Tallinna Lennujaam |
| --- | --- |
Yritysmuoto:  osakeyhtiö
Kotipaikka:  Tallinna, Viro
Toiminta-alue:  Viro
Toimiala:  liikenne
Tuotteet:  lentoliikenne- ja -matkustajapalvelut
Liikevaihto:  43,8 milj. euroa (2018)
Tilikauden tulos:  7,5 milj. euroa (2018)
Henkilöstö:  680 (31.12.2018)
Omistaja:  Viron valtio
Kotisivu:  www.tallinn-airport.ee
Infobox OKVirheellinen NIMI-arvo: 
AS Tallinna Lennujaam on virolainen yhtiö, joka hallinnoi kaikkia Viron kaupallisia lentoasemia (Kuressaare, Kärdla, Pärnu, Tallinna, Tartto) ja lentokenttiä (Kihnu, Ruhnu) ja omistaa ne. Yhtiön omistaa Viron valtio. Yrityksen liikevaihto oli vuonna 2018 44 milj. euroa, ja se työllisti vuoden 2018 lopulla 680 henkilöä.
Lentoasemien kautta kulki vuonna 2018 vajaat 3,1 miljoonaa matkustajaa. Heistä 98 prosenttia oli ulkomaan liikenteen matkustajia.
Spider-Man: Miles Morales

| Marvel’s Spider-Man: Miles Morales |
| --- | --- |

Kehittäjä:  Insomniac Games
Julkaisija:  Sony Interactive Entertainment
Jakelija:  PlayStation Store ja Steam
Pelisarja:  Spider-Man
Julkaistu:   12. marraskuuta 2020 PlayStation 4 12. marraskuuta 2020 PlayStation 5 NA/AU 12. marraskuuta 2020 EU 19. marraskuuta 2020 Windows 18. marraskuuta 2022 
Lajityyppi:  toimintaseikkailupeli
Pelimuoto:  yksinpeli
Ikäluokitus:  ESRB: T  Virheellinen ESRB-arvo PEGI: 16
Alusta:  PlayStation 4 PlayStation 5 Microsoft Windows
Jakelumuoto:  Blu-Ray Disc PlayStation Store Steam Epic Games Store
Lisää peliartikkeleitaVideopelien teemasivulla
Infobox OK  : 
Marvel’s Spider-Man: Miles Morales (kutsutaan myös lyhyemmin vain nimellä Spider-Man: Miles Morales) on Insomniac Gamesin kehittämä ja Sony Interactive Entertainmentin julkaisema toimintaseikkailupeli. Peli on julkaistu 12. marraskuuta 2020 PlayStation 4 ja PlayStation 5 -konsoleille.
Nimensä mukaisesti pelissä ohjataan vuoden 2018 Spider-Man -pelistä tuttua Miles Moralesia.
Tarinallisesti peli sijoittuu runsas vuosi PlayStation 4 -pelin jälkeen. Esimerkiksi Uncharted: The Lost Legacyn tavoin Miles Morales julkaistiin kuitenkin itsenäisenä pelinä.
Miles Morales -laajennuksen myötä julkaistiin paranneltu remastered-versio vuoden 2018 pelistä.
Vastaanotto

Peli on saanut IGN:n arvostelussa arvosanaksi 9/10.
Ääninäyttelijät

| 0 | 1 | 2 |
| --- | --- | --- |
|  Nadji Jeter  | … |  Miles Morales / Hämähäkkimies II   |
|  Jacqueline Piñol  | … |  Rio Morales   |
|  Griffin Puatu  | … |  Ganke Lee   |
|  Jasmin Savoy Brown  | … |  Phin Mason   |
|  Ike Amadi  | … |  Aaron Davis / Hiipijä   |
|  Troy Baker  | … |  Simon Krieger   |
|  Fred Tatasciore  | … |  Sarvikuono   |
|  Travis Willingham  | … |  Wilson Fisk / Kingpin   |
|  Darin de Paul  | … |  J. Jonah Jameson   |
|  Ashly Burch  | … |  Danika Hart   |
|  Melanie Minichino  | … |  Gloria Davila   |
|  Yuri Lowenthal  | … |  Peter Parker / Hämähäkkimies   |
|  Mark Rolston  | … |  pormestari Norman Osborn   |
Aiheesta muualla

Spider-Man: Miles Morales MobyGamesissa (englanniksi)
Surtur (kuu)

| Surtur (kuu)> Löytäminen |
| --- | --- |
Löytäjät:  Scott S. Sheppard, David C. Jewitt ja Jan Kleyna
Löytöaika:  5. tammikuuta 2006
Kiertoradan ominaisuudet
Planeetta:  Saturnus
Keskietäisyys:  22 941 000 km
Eksentrisyys:  0,4459
Kiertoaika:  1297,12 d
Inklinaatio:  169,688°
Fyysiset ominaisuudet
Päiväntasaajan halkaisija:  6 km
Surtur eli Saturnus XLVIII (väliaikainen nimitys S/2006 S 7) on Saturnuksen Viikinkiryhmään kuuluva kuu. Kuun löysivät Scott S. Sheppard, David C. Jewitt ja Jan Kleyna Mauna Kealla 5. tammikuuta 2006. Kuu on nimetty Surturin, skandinaavisessa mytologiassa esiintyneen tulijättiläisen mukaan.
Suuri nälänhätä 1315–1317

Suuri nälänhätä 1315–1317 tappoi miljoonia ihmisiä Pohjois-Euroopassa. Se kosketti Alppien pohjoispuolista Eurooppaa Irlannista Venäjälle.
Keskiajalla ihmisiä kuoli nälkään joka vuosi. Näinä vuosina nälkäkuolemia oli poikkeuksellisen paljon, ja ne vaikuttivat yhteiskuntaan rajusti. Kesän 1315 runsaat sateet tuhosivat viljasadon, ja seuraavan kevään ollessa yhtä sateinen, ei edes siemenviljaa jäänyt seuraavaksi vuodeksi. Vuonna 1317 kulkutaudit levisivät valtoimenaan. Normaalin elämään voitiin palata vasta 1322, paikoin vasta 1325.
Kuolleiden määrästä on hyvin erilaisia arvioita; monin paikoin jopa 10–25 % väestöstä kuoli nälkään.
Suuri olkivuosi

Suuri olkivuosi, vuosi 1601, oli Suomessa pahin 1600-luvun alun katovuosista ja yleensäkin Suomen historian pahimpia katovuosia. Ihmiset joutuivat syömään eläinten raatoja ja leipää, joka oli tehty sammalesta ja haavan kuoresta. Kulkutaudit tekivät tuhoaan, ja tiloja autioitui. Ihmisiä pakeni Venäjälle. Vuosi oli 600 vuoteen Pohjois-Euroopan kylmin.
Suomi oli muutenkin sekasorron vallassa, sillä Sigismundin tukija Klaus Fleming oli kuollut, oli käyty sisällissota, ja Kaarle IX pyrki saamaan hallintaansa Suomen, joka oli vaarassa irtautua. Kaarle tuli Suomeen vuodenvaihteessa 1601–1602, ja nähtyään kadon aiheuttamat tuhot hän pyrki vilja-avulla lievittämään hätää, joskin kehnolla menestyksellä.
Samaan aikaan vallitsivat normaalia kylmemmät säät lähes koko Euroopassa, erityisesti Venäjällä, jossa niin ikään oli ankara nälänhätä, sekä myös Kiinassa ja Japanissa. Syynä pidetään edellisenä vuonna sattunutta Perun Huaynaputina-tulivuoren voimakasta purkausta, jossa ilmaan levinneet hiukkaset suuressa määrin himmensivät maan pinnalle saapuvaa auringon säteilyä.
Tatjana Komarova

Tatjana Komarova (s. 11. syyskuuta 1968, Brest, Valko-Venäjän SNT, Neuvostoliitto) on valkovenäläinen säveltäjä. Myös hänen molemmat vanhempansa ovat muusikkoja.
Komarova opiskeli vuodesta 1987 lähtien Moskovan Tšaikovski-konservatoriossa. Hän on säveltänyt muun muassa sonaatin pianolle (1990) ja Triptychonin sellolle ja pianolle (1993).